Cuneiform Tablet CCT 3 45b-46a (BM 113517)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-lá-ḫu-um-ma a-na im-dí-lim qí-bi₄-ma 4 ku-ta-nu 4 {TÚG}a-ba-ar-ni-e 1 TÚG ra-qú-tum 1 {TÚG}šu-lu-up-ku-um PUZUR₄-a-šur a-ḫu-kà a-na ṣé-ri-a ù a-ṣé-er da-da-a DUMU i-bi₄-sú-a ú-šé-bi₄-lam-ma a-na 0.33333 ma-na 2.5 GÍN.TA a-na DAM.GÀR-ri-im ni-dí-šu-nu-ma 2 ma-na KÙ.BABBAR da-da-a il₅-té-qé um-ma šu-ut-ma PUZUR₄-a-šur ḫa-bu-lam um-ma a-na-ku-ma a-šar lá i-ḫa-ba-lá-ku-ni iš-tù u₄-mì-im ša KÙ.BABBAR tal-qé-ú 1.5 GÍN.TA tù-ṣa-áb {d}NIN.ŠUBUR-ba-ni DUMU a-šur-ma-lik ù en-um-a-šur DUMU tí-tí-a áš-ku-šu-um ší-tí KÙ.BABBAR-pì-im 1.66666 ma-na 0.25 GÍN a-ḫu-ur-ma ša-du-a-tum iš-tí DAM.GÀR i-ta-áš-qá-al-ma ú-šé-ba-lá-kum ri-ik-sú-um ša a-na PUZUR₄-a-šur e-zi-bu a-dí a-lá-kà-ni a-šar ku-a-tí li-ib-ší